Cuneiform Tablet Prague I 633
Cuneiform tablet, dated to the Old Assyrian Period (ca. 1950-1850 BC).
Genre: testimony
Transliteration:
bu-za-zu il₅-we-da-ku iš-a-al um-ma bu-za-zu-ma tí-ma-li-ma IGI ša-li-iš-tí ta-áš-e-li-ma ú a-pu-ul-kà lá li-bi₄ DINGIR-ma PUZUR₄-a-šùr tap-pá É a-bi₄-ni me-et a-na-ku i-na aḫ-šu-ša-na wa-áš-ba-ku um-me-a-nu ù tám-kà-ru PUZUR₄-a-šùr a-na É PUZUR₄-a-šùr e-ru-bu-ma ma-ṣa-ar-tám ša PÚZUR-a-šur ip-té-ú-ma lu KÙ.BABBAR lu KÙ.GI lu ṭup-pè ta-ma-lá-ki ší-ta i-le-en₆ ša URUDU mì-ma a-nim a-na i-na-sú-en₆ DUMU ì-lí-a-lim ip-qí-du a-na-ku iš-tù aḫ-šu-ša-na a-li-kam-ma en-na-sú-en₆ aṣ-ba-at-ma lu KÙ.BABBAR lu KÙ.KI lu ṭup-pí ta-ma-lá-ki 2-sí-ta šu-uq-le-en₆ ša URUDU ša um-mì-a-nu ù tám-kà-ru PUZUR₄-a-šùr ip-qí-du-šu-ni-ma i-a-tí ú-šé-ra-ma lu KÙ.BABBAR lu KÙ.KI a-na ṣí-it PUZUR₄-a-šùr ša ša-qú-lim ú-ša-qí-il₅-ma ší-tí KÙ.BABBAR a-na a-šùr-{d}UTU-ši áp-qí-id-ma šu-mì DAM.GÀR ú-dí-ma qá-tí i-na KÙ.BABBAR áš-ku-un-ma É a-bi₄-a ší-mu-um i ší-im-ma i-na KÁ a-bu-lim ša ki-ma i-a-tí i lu-qú-tim qá-sú-nu iš-ku-nu ki-ma <big_gap><gap> me-er-ú PÚZUR-a-šur a-<gap> <big_gap> u₄-mu-a im-lu-ú-ma ša-zu-úz-tí-ma KÙ.BABBAR iš-qú-ul-ma ṭup-pì ú-šé-ṣí-a-am a-ta ša mì-ma lá ḫa-bu-lá-ku-ni ma-áš-kà-tí KÙ.BABBAR ku-nu-ki-a a-šur-{d}UTU-ši a-ṣé-er ša ki-ma i-a-tí ub-lu-ma TÚG.ḪI.A ù AN.NA ku-nu-ki ša ki-ma i-a-tí a-šur-{d}UTU-ši a-na ṣé-ri-a i-ra-de₈-a-ni ma-áš-kà-tí tù-uš-ta-ar-dí ù mi-šé-eḫ-tám i-ṣé-ri-a ta-áš-ta-kán a-ṣé-er ma-áš-kà-tí-a-ma tù-ša-a-lá-ni ù KÙ.BABBAR ma-dam tù-uš-tág-me-ra-ni ša ni-iš a-lim ù ru-ba-im ta-mu-ú kà-i-lá a-na kà-ri-im ṣa-ḫe-er-GAL a-wa-tí bi₄-lá ša i-na dí-in kà-ri-im ta-áš-e-li-ma <big_gap> a-na a-wa-tim a-ni-a-tim kà-ru-um kà-ni-iš i-dí-ni-a-tí-ma IGI GÍR ša a-šur ší-bu-tí-ni ni-dí-in IGI <big_gap> DUMU i-dí-in-IŠTAR IGI a-šur-mu-ta-bi₄-il₅ DUMU e-ra-dí